Võistlusjuhend
Rapla rahvasprint
Laupäeval, 12. novembril 2005. a

Kooskõlastatud EAL Noorte- ja Rahvaspordikomitees 28.10.2005
Registreeritud EAL-s nr. 132/RS

Autospordiajakirja rally.ee karikavõistluste III etapp rahvasprindis sõiduautodele.

1. VÕISTLUSTE KOHT, AEG, AJAKAVA

1.1. Võistlused toimuvad 12. novembril 2005. a Rapla kardirajal (Rapla, Rapla maakond).

Raja pikkus: 2100 m
Raja laius: 4-10 m
Rajakate: asfalt

1.2. Ajakava
1.2.1. Teisipäeval, 1. novembril avaldatakse internetis võistlusjuhend, algab osavõtjate registreerimine
1.2.2. Neljapäeval, 10. novembril lõpeb osavõtjate registreerimine
1.2.3. Reedel, 11. novembril avaldatakse stardijärjekord internetis aadressil www.rally.ee
1.2.4. Laupäeval, 12. novembril:
08.00-10.45 - mandaat, tehniline kontroll, rajaga tutvumine
10.45 - võistlusrajaga tutvumine noorte arvestusklassil
11.00 - võistlussõidud
16.00 - autasustamine

Võistluste täpne ajakava, stardijärjekord ja info võistluste ametlikul teadetetahvlil (ATT) hooldealas.

1.3. Eelregistreerimine
Eelregistreerimine algab 01.11.2005 kell 16.00 ja lõpeb 10.11.2005 kell 24.00.
Eelregistreerimine sooritada internetiaadressil www.rally.ee

2. KORRALDAJA

2.1. Võistluse korraldab MTÜ Rapla Kardirada koostöös rally.ee autospordiajakirjaga.

2.2. Ametnikud
Võistluse juht: Tiit Soa
Peaajamõõtja: Arne Ilves
Tehniline kontroll: Martin Toom
Võistluste sekretär: Villu Teearu
Pressiesindaja: Rando Aav

2.3. Täiendav info
Rando Aav, tel (+372) 50 23 642
Villu Teearu, tel: (+372) 52 15 199
E-mail: info@rally.ee
www.rally.ee

3. ARVESTUSKLASSID, VÕISTLUSAUTOD

3.1. Arvestusklassid
3.1.1 Noored - kuni 18-aastased (kaherattaveolised autod mootori kubatuuriga alla 2000 cm³)
3.1.2. ML - Moskvich Liiga tehnonõuetele vastavad autod
3.1.3. 2WD-V - kuni 1800 cm³ mootori töömahuga kaherattaveolised autod
3.1.4. 2WD-S - üle 1800 cm³ mootori töömahuga kaherattaveolised autod
3.1.5. 2WD vaba - kaherattaveolised autod, sh EAL tehnilist kaarti omavad autod
3.1.6. 4WD vaba - neljarattaveolised autod, sh EAL tehnilist kaarti omavad autod
3.2. Võistlusautod 
3.2.1. Võistlusautod (välja arvatud EAL tehnilist kaarti omavad vabaklassi sportautod) peavad vastama EAL Tehnikakomitees 01.02.2004 kinnitatud rahvaralli ja rahvasprindi tehnilistele tingimustele. Vabaklassi EAL tehnilist kaarti omavad autod peavad vastama FIA/EAL tehnilistele tingimustele.
3.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud.
3.2.3. Tehnilist kontrolli mitteläbinud võistlusautot starti ei lubata.
3.2.4. Võistlusauto tehnoseisundit ja rehve võib korraldaja kontrollida iga vooru eel, tehnonõuetele mittevastavat autot vooru starti ei lubata. 
3.2.5. Naastrehvide kasutamine keelatud.
3.2.6. Rendiautol võistlemine on lubatud ainult eelneval kokkuleppel korraldajate ja rendifirmaga (ei kehti liisingautode kohta).

4. OSAVÕTJAD, KINDLUSTUS

4.1. Võistlustest  osavõtjad peavad esitama mandaadis: 
4.1.1. täidetud ja allkirjastatud osavõtuavalduse
4.1.2. kehtiva võistlejakaardi või EAL võistlejalitsentsi
4.1.3. juhiloa (v.a. p 3.1.1. märgitud võistlejad)
4.1.4. sõiduki registreerimistunnistuse kehtiva tehnoülevaatuse märkega (vajadusel)
4.1.5. sõiduki kasutusõigust tõendava dokumendi (vajadusel)
4.1.6. sõiduki kohustusliku liikluskindlustuse poliisi (vajadusel)
4.1.7. EAL tehnilise kaardi (p. 3.1.5. ja 3.1.6. osalevatel sportautodel)
 
4.2. Noorvõistlejal on lubatud osaleda kaassõitjata või juhiluba omava kaassõitjaga, kellel on kehtiv elukindlustuspoliis vähemalt 50 000 kroonile.
4.3. Ühel autol võib võistelda kaks võistlejat, kes mõlemad tasuvad osavõtumaksu.
4.4. Teiste klasside võistlejad võivad osaleda lisaks ka vabaklassis sama või mõne muu autoga, vajalik eelregistreerimine ja osavõtumaksu tasumine.
4.5. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks kinni katta.
4.6. Starti lubatakse 120 võistlusele eelregistreerunud osavõtjat.
4.6.1. Lisaregistreerimine kohapeal vabade stardikohtade olemasolul kahekordse osavõtumaksu tasumisel.

5. OSAVÕTUMAKSUD

5.1. Osavõtumaksud võistlejaile on järgmised:
4WD vaba, 2WD vaba: 400 krooni
2WD-V, 2WD-S: 400 krooni
ML: 400 krooni
Noored: 300 krooni

5.2. Osavõtumaks tasutakse võistluspäeval mandaadis.
5.3. Hooldusautodele on lubatud ühekordne tasuline sissesõit võistlejate parklasse. Tasu 100 krooni.

6. VÕISTLUSTE KÄIK

6.1. Võistlused viiakse läbi vastavuses rahvasprindi võistlusmääruse, tehniliste tingimuste, autospordiajakirja rally.ee 2005. a karikavõistluste üldjuhendi ja käesoleva võistlusjuhendi järgi.
6.2. Võistlusrajaga tutvumine jalgsi või mootorita liiklusvahendil. Arvestusklassi "noored" võistlejad oma võistlusautol ohutusauto järel kell 10.45 ühe korra.
6.3. Stardijärjekord arvestusklasside kaupa vastavalt stardinimekirjale. Stardijärjekorra määrab korraldaja, see avaldatakse võistluse eel internetileheküljel www.rally.ee ning võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.
6.4. Stardiintervalli 30 sekundit või 1 minut määrab võistluste juht. 
6.5. Stardisignaal fooriga. Stardimärguandeks punaste fooritulede kustumishetk.
6.6. Valestardi eest karistus 10 sekundit.
6.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus.
6.8. Toimub kolm võistlussõitu. Lõplik tulemus kahe parema võistlussõidu aegade summeerimise teel.
6.9. Kõik tulemused vastavalt finišiprotokollile.

7. PROTESTID

7.1. Protestiaeg 15 minutit pärast esialgsete tulemuste avaldamist teadetetahvlil. Protesti kautsjon 1000 krooni, auto lahtivõtmisel 3000 krooni.

8. REKLAAM, KLEEBISED

8.1. Võistlusnumbrid väljastab korraldaja, mis tuleb võistlusautole võistleja poolt autole paigaldada enne tehnilist kontrolli.
8.2. Korraldaja reserveerib autodele pinnad reklaamiks.
8.3. Reklaamist keeldumise korral rahaline trahv 1000 krooni.

9. AUTASUSTAMINE

9.1. Iga arvestusklassi kolme parimat autasustatakse korraldaja karikaga.
9.2. Auhind parimale naisvõistlejale (aegade põhjal klassides 2WD-V, 2WD-S, 4WD vaba, 2WD vaba, ML ja noored ühises arvestuses).
9.3. Võistluste korraldaja koos sponsoritega võib välja panna eriauhindu.

10. VASTUTUS

10.1. Võistluse korraldaja ja EAL ei vastuta võimalike õnnetuste ja nende tagajärgede eest.